text: वैसे भले ही अनुष्का ने अमिताभ बच्चन के मैसेज का कोई जवाब नहीं दिया हो, लेकिन ट्विटर पर अनुष्का ने फौरन रिप्लाई किया। अनुष्का ने लिखा, 'मेरा जन्मदिन याद रखने और बधाई देने के लिए बहुत-बहुत शुक्रिया सर। ट्वीट के साथ आपके एसएमएस का भी जवाब दे रही हूं।' फिल्मों की बात करें तो अनुष्का जल्द ही राजकुमार हीरानी की फिल्म 'संजू' में रणबीर कपूर के साथ दिखेंगी। इसके बाद वरुण धवन के साथ 'सुई-धागा' और शाहरुख खान के साथ 'जीरो' फिल्म में नजर आएंगी।